OLAF-OVERVÅGNINGSUDVALGETS AKTIVITETSRAPPORT — 2014

(2018/C 383/01)

OLAF-Overvågningsudvalgets medlemmer

Herbert Bösch, Tuomas Pöysti (formand), Johan Denolf, Catherine Pignon, Dimitrios Zimianitis

Tuomas PÖYSTI (formand)

Rigsrevisor for Finland, formand for Rigsrevisionen, Finland

Herbert BÖSCH

Tidligere medlem af Europa-Parlamentet

Tidligere formand for Europa-Parlamentets Budgetkontroludvalg,

Østrig

Johan DENOLF

Rigspolitichef for det føderale politi og medlem af den finansielle efterretningsenhed, Belgien

Catherine PIGNON

Offentlig chefanklager ved appeldomstolen i Angers, Frankrig

Dimitrios ZIMIANITIS

Ledende offentlig anklager ved Athens domstol i første instans, Grækenland

INDHOLDSFORTEGNELSE

MISSION 3

FORMANDENS FORORD 4

OVERSIGT 5

1. OVERVÅGNING 6

1.1. UDFØRELSEN AF OLAF'S UNDERSØGELSESFUNKTION 6

OLAF's politikker for indledning af sager 6

OLAF's indledning af sager i 2012 6

Prioriteterne for undersøgelsespolitikken for 2015 6

OLAF's uafhængighed i undersøgelserne 7

Overvågningsudvalgets bemærkninger vedrørende OLAF's uafhængighed 7

Anmodninger til Overvågningsudvalget om at forsvare OLAF's uafhængighed 7

OLAF's anvendelse af processuelle garantier 8

Legalitetskontrol og gennemgang i OLAF 8

Klager og anmodninger rettet til Overvågningsudvalget 8

OLAF's beføjelser til at indsamle dokumentation ved hjælp af optagelser af private telefonsamtaler 9

Afgørelser om at udsætte fremsendelsen af oplysninger til institutionen, organet, kontoret eller agenturet 9

Varigheden af OLAF's undersøgelser 9

Henstillinger fra generaldirektøren 10

1.2. FORVALTNING AF OLAF'S UNDERSØGELSESFUNKTION 10

Foreløbigt budgetforslag for 2015 10

OLAF's årsrapporter — statistikker og rapporteringsværktøjer 11

2. SAMARBEJDE 11

2.1. SAMARBEJDE MED OLAF 11

OLAF's efterlevelse af Overvågningsudvalgets henstillinger 11

Gennemførelse af samarbejdsordningerne med OLAF 11

2.2. SAMARBEJDE MED BERØRTE PARTER 12

Møder med EU-institutioner 12

Møder med andre berørte parter 12

3. FORVALTNING 13

3.1. OVERVÅGNINGSUDVALGET 13

Arbejdsmetoder 13

Budgetmæssig uafhængighed 13

Kommunikationspolitik og gennemsigtighed 13

3.2. OVERVÅGNINGSUDVALGETS SEKRETARIAT 14

BILAG 15

MISSION

Artikel 15, stk. 1, i forordning (EU, EURATOM) nr. 883/2013: Overvågningsudvalget udfører regelmæssig kontrol med kontorets varetagelse af undersøgelsesfunktionen for at styrke kontorets uafhængighed i den korrekte udøvelse af de beføjelser, det er tillagt ved denne forordning. Overvågningsudvalget har navnlig til opgave at holde øje med udviklingen i anvendelsen af de processuelle garantier og undersøgelsernes varighed på grundlag af de oplysninger, som generaldirektøren forelægger udvalget i overensstemmelse med artikel 7, stk. 8.

Overvågningsudvalget for Det Europæiske Kontor for Bekæmpelse af Svig (OLAF) har som beskrevet i forordning (EU, Euratom) nr. 883/2013 (1) således til opgave at styrke OLAF's uafhængighed i den korrekte udøvelse af de beføjelser, det er tillagt (2). Med henblik herpå har EU-lovgiveren tillagt Overvågningsudvalget en tredobbelt rolle:

— Overvågningsudvalget er OLAF's kontrolorgan og garant for kontorets uafhængighed; det kontrollerer løbende OLAF's udøvelse af dets undersøgelsesfunktion og især udviklingen i anvendelsen af processuelle garantier og varigheden af undersøgelser.

— Overvågningsudvalget har en rådgivende funktion, idet det bistår generaldirektøren for OLAF med varetagelsen af hans ansvarsområder ved at: — forelægge ham resultaterne af Overvågningsudvalgets kontrol med udøvelsen af OLAF's undersøgelsesfunktion, anvendelsen af processuelle garantier og varigheden af undersøgelser samt, om nødvendigt, fremsætte passende henstillinger — sende udtalelser, herunder om nødvendigt henstillinger, til ham om bl.a. de ressourcer, der er behov for til udførelsen af kontorets undersøgelsesfunktion, kontorets prioritering af undersøgelser og undersøgelsernes varighed — fremsætte bemærkninger (herunder eventuelt henstillinger) om retningslinjerne for undersøgelsesprocedurer (og eventuelle ændringer hertil) som godkendt af generaldirektøren i overensstemmelse med artikel 17, stk. 8, i forordningen.

— Overvågningsudvalget er dialogpartner for EU-institutionerne, som det holder orienteret om sine aktiviteter, på hvis anmodning det kan afgive udtalelser, og med hvem det udveksler politiske synspunkter, således at EU-institutionerne får adgang til enestående ekspertise.

FORMANDENS FORORD

Som formand for OLAF-Overvågningsudvalget glæder det mig at kunne fremlægge udvalgets årlige aktivitetsrapport i overensstemmelse med artikel 15, stk. 9, i forordning (EU, Euratom) nr. 883/2013.

Det Europæiske Kontor for Bekæmpelse af Svig indtager en enestående position som interinstitutionel tjeneste i Europa-Kommissionen. Kontoret er uafhængigt i sin undersøgelsesfunktion, og Overvågningsudvalget har mandat til at sikre vitale aspekter af god forvaltning og god ledelse i forbindelse med kontorets undersøgelsesaktiviteter. Dette bidrager til at sikre legitimitet og pålidelighed for kontorets undersøgelsesfunktion og i sidste ende til tilliden til Den Europæiske Union som et fællesskab baseret på retsstatsprincipper.

Denne aktivitetsrapport giver et overblik over Overvågningsudvalgets overvågningsaktiviteter i løbet af 2014. Resultaterne heraf blev præsenteret i dokumenter, som blev vedtaget af Udvalget i perioden fra februar 2014 til marts 2015. I kapitel 1 gøres rede for gennemførelsen og forvaltningen af OLAF's undersøgelsesfunktion, mens kapitel 2 omhandler samarbejdet mellem OLAF og de berørte parter og navnlig OLAF's opfølgning på Overvågningsudvalgets henstillinger. Kapitel 3 indeholder en oversigt over ledelsen af Overvågningsudvalget i henseende til begrebet ansvarlighed.

I 2014 har Overvågningsudvalgets arbejde været rettet mod rapportering af undersøgelsernes varighed og OLAF's uafhængighed. Et andet hovedemne i rapporteringsperioden er kontorets overvågningsramme, hvori Overvågningsudvalget har forsøgt at forbedre vilkårene for en effektiv, uafhængig og professionelt udført overvågning i overensstemmelse med EU's principper for god forvaltning og god ledelse. Overvågningsudvalget har afsat en stor del af sin tid til at forbedre sine arbejdsrelationer og samarbejdsordninger med kontoret. Det er Overvågningsudvalgets holdning, at OLAF's uafhængighed forudsætter en høj grad af ansvarlighed, hvorfor Overvågningsudvalgets kernebudskab er, at institutionerne bør forbedre de procedurer, der sikrer OLAF's og de ledende medarbejderes ansvarlighed i forbindelse med udførelsen af deres opgaver.

Bruxelles, den 25. marts 2015 Tuomas PÖYSTI Formand for Overvågningsudvalget

OVERSIGT

Overvågningsaktiviteter

Analyse og vurdering af:

— 658 rapporter om undersøgelser, der varer mere end 12 måneder

— 92 udtalelser om endelige rapporter og henstillinger

— 39 klager og anmodninger fra borgere

— 2 anmodninger om adgang til Overvågningsudvalgets dokumenter

— 1 anmodning om samarbejde fra en national domstol

— 94 OLAF-sagsakter.

Udtalelser og rapporter

— 3 udtalelser om udøvelsen og forvaltningen af OLAF's undersøgelsesfunktion: — Udtalelse nr. 3/2014: OLAF's Preliminary Draft Budget for 2015 — Udtalelse nr. 4/2014: Control of the Duration of Investigations conducted by the European Anti-fraud Office — Udtalelse nr. 5/2014: OLAF External Reporting on the Duration of Investigations.

— 3 særberetninger til EU-institutionerne: — Rapport nr. 1/2014: Safeguarding OLAF's Investigative Independence — Rapport nr. 2/2014: Implementation by OLAF of the Supervisory Committee's Recommendations — Rapport nr. 3/2014: Opening of Cases in OLAF in 2012.

— 2013 Aktivitetsrapport

Udtalelser og politiske oplæg

— Afgørelse: Transparency of the Supervisory Committee's Activities

— Notat: The Supervisory Committee’s Analysis of the OLAF Draft IPPs for 2015.

1. OVERVÅGNING

Artikel 15, stk. 1, tredje afsnit, i forordning (EU, Euratom) nr. 883/2013: Overvågningsudvalget sender udtalelser, herunder om nødvendigt henstillinger, til generaldirektøren om blandt andet de ressourcer, der er behov for til udførelsen af kontorets undersøgelsesfunktion, kontorets prioritering af undersøgelser og undersøgelsernes varighed. Det kan afgive udtalelserne på eget initiativ, på generaldirektørens anmodning eller efter anmodning fra en institution, et organ, et kontor eller et agentur, uden at det dog griber ind i gennemførelsen af igangværende undersøgelser.

1.1. UDFØRELSEN AF OLAF'S UNDERSØGELSESFUNKTION

OLAF's politikker for indledning af sager

OLAF's indledning af sager i 2012

1. Overvågningsudvalget bemærkede, at der på tidspunktet for omorganiseringen af OLAF (den 1. februar 2012) på én og samme dag blev indledt 423 sager ved en enkelt afgørelse truffet af generaldirektøren for OLAF (generaldirektøren). Overvågningsudvalget undersøgte, i hvilket omfang denne ene afgørelse var i overensstemmelse med de kriterier, der følger af EU-Domstolens retspraksis, som anfører, at generaldirektøren kun kan træffe beslutning om at indlede en undersøgelse, hvis der foreligger en tilstrækkelig alvorlig mistanke, som lader formode, at der foreligger et tilfælde af svig, bestikkelse eller andre ulovlige handlinger, som er skadelige for EU's finansielle interesser.

2. rapport nr. 3/2014 om OLAF's indledning af sager i 2012 Overvågningsudvalget forelagde resultaterne af sin analyse i sin ( 3 ) til Europa-Parlamentet, Rådet, Europa-Kommissionen og Den Europæiske Revisionsret. På baggrund af analysen af OLAF's oplysninger, herunder en stikprøve af undersøgelser, konkluderede Overvågningsudvalget, at i) OLAF i ingen af de sager, som Overvågningsudvalget analyserede, havde udført en passende vurdering af de indkomne oplysninger, at ii) der i langt størstedelen af sagerne end ikke var spor af vurderingsaktiviteter, og at iii) generaldirektøren indledte alle de pågældende sager uden på forhånd at fastslå, om der forelå en tilstrækkelig alvorlig mistanke om, at der kunne være tale om svig, bestikkelse eller andre ulovlige handlinger, som er skadelige for EU's finansielle interesser — hvilket er i strid med de dengang gældende lovkrav til indledning af en OLAF-undersøgelse.

3. På anmodning fra Overvågningsudvalget og før rapportens fremsendelse til institutionerne fremsatte OLAF sine bemærkninger om, at det ikke var enigt i Overvågningsudvalgets konklusioner. Overvågningsudvalget noterede sig OLAF's holdning og besluttede at fremsende rapporten til institutionerne uden ændringer.

Prioriteterne for undersøgelsespolitikken for 2015

4. notat om prioriteterne for undersøgelsespolitikken for 2015 , at OLAF ikke — så vidt udvalget vidste på tidspunktet for udarbejdelsen af notatet — efterlevede de tre henstillinger, der blev afgivet i udtalelse nr. 1/2014, idet i) generaldirektøren ikke udstedte retningslinjer for anvendelsen af udvælgelsesprincipperne i henhold til forordning (EU, Euratom) nr. 883/2013 (effektiv anvendelse af ressourcer, proportionalitet og subsidiaritet/merværdi) og i stedet for at revidere de finansielle indikatorer, så de passede til virkeligheden i udgiftsprogrammerne, helt afskaffede dem, ii) det forekom, at udkastene til prioriteterne for 2015 inddrog flere dokumenter fra berørte parter, men ikke, at der havde fundet nogen dialog sted med dem om finansielle indikatorer og eventuel opfølgning på sager, der udviste tilstrækkelige tegn på svig, men blev afvist på grundlag af prioriteterne eller udvælgelsesprincipperne, og iii) generaldirektøren ikke sendte Overvågningsudvalget en vurdering af anvendelsen af de tidligere prioriteter eller et sammendrag af de tilbagemeldinger, som de berørte parter havde sendt, til trods for at han tidligere havde forpligtet sig hertil Efter at have modtaget udkastet til OLAF's prioriteter for undersøgelsespolitikken (prioriteterne) for 2015 fra generaldirektøren analyserede Overvågningsudvalget disse prioriteter i lyset af sin udtalelse nr. 1/2014 om OLAF's prioriteter for undersøgelsespolitikken ( 4 ) . Overvågningsudvalget bemærkede i sit, at OLAF ikke — så vidt udvalget vidste på tidspunktet for udarbejdelsen af notatet — efterlevede de tre henstillinger, der blev afgivet i udtalelse nr. 1/2014, idet i) generaldirektøren ikke udstedte retningslinjer for anvendelsen af udvælgelsesprincipperne i henhold til forordning (EU, Euratom) nr. 883/2013 (effektiv anvendelse af ressourcer, proportionalitet og subsidiaritet/merværdi) og i stedet for at revidere de finansielle indikatorer, så de passede til virkeligheden i udgiftsprogrammerne, helt afskaffede dem, ii) det forekom, at udkastene til prioriteterne for 2015 inddrog flere dokumenter fra berørte parter, men ikke, at der havde fundet nogen dialog sted med dem om finansielle indikatorer og eventuel opfølgning på sager, der udviste tilstrækkelige tegn på svig, men blev afvist på grundlag af prioriteterne eller udvælgelsesprincipperne, og iii) generaldirektøren ikke sendte Overvågningsudvalget en vurdering af anvendelsen af de tidligere prioriteter eller et sammendrag af de tilbagemeldinger, som de berørte parter havde sendt, til trods for at han tidligere havde forpligtet sig hertil ( 5 )

5. Derfor påpeger Overvågningsudvalget, at det er umuligt at konkludere, om prioriteterne er korrekt identificeret, og om anvendelsen af dem har positive eller negative konsekvenser for bekæmpelse af svig og bestikkelse.

OLAF's uafhængighed i undersøgelserne

Overvågningsudvalgets bemærkninger vedrørende OLAF's uafhængighed

6. rapport nr. 1/2014 om beskyttelse af OLAF's uafhængighed Overvågningsudvalget vedtog den 2. juli 2014 sin ( 6 ) til Europa-Parlamentet, Rådet, Europa-Kommissionen og Den Europæiske Revisionsret. Rapporten omhandler OLAF's uafhængighed i undersøgelserne og Overvågningsudvalgets evne til at styrke den.

7. Overvågningsudvalget udtrykte det synspunkt, at Kommissionens lovforslag om etablering af en kontrolansvarlig for processuelle garantier vedrørende OLAF indeholder bestemmelser, som ville kompromittere generaldirektørens uafhængighed og den interinstitutionelle balance. Overvågningsudvalget opfordrede derfor lovgiver til at ændre lovforslaget, sådan at i) kontrollen med overholdelsen af de processuelle garantier i igangværende, afsluttede eller afviste sager blev udøvet inden for Overvågningsudvalget og/eller under dets tilsyn, og ii) at kontrol med lovligheden i OLAF, især hvad angår invasive undersøgelsesforanstaltninger, blev styrket og formaliseret.

8. Desuden udtrykte Overvågningsudvalget bekymring over manglen på gennemsigtighed i OLAF's deltagelse i møderne i Kommissionens clearingcentral og de iboende risici med hensyn til OLAF's uafhængighed i undersøgelserne. Overvågningsudvalget opfordrede også til en klarlægning af OLAF's rolle i gennemførelsen af Kommissionens politik for bekæmpelse af svig i cigaretsektoren.

9. Overvågningsudvalget udtrykte bekymring vedrørende sin evne til at styrke OLAF's uafhængighed på en række punkter. Manglen på klarhed over Overvågningsudvalgets rolle og mandat, især med hensyn til overvågning af de enkelte sager, og Overvågningsudvalgets vanskeligheder med at opnå adgang til sagsakterne rejser tydeligt tvivl om tilsynet med OLAF. Manglen på effektivt tilsyn sammenholdt med uafhængighed i undersøgelserne kan derfor føre til manglende ansvarlighed i OLAF. Derfor opfordrede Overvågningsudvalget EU's institutioner til enten at styrke udvalgets kompetencer, især gennem fuld adgang til OLAF's sagsakter, eller træffe andre foranstaltninger til sikring af OLAF's ansvarlighed.

10. Desuden henledte Overvågningsudvalget institutionernes opmærksomhed på behovet for at opfylde kravene i forordning (EU, Euratom) nr. 883/2013 vedrørende uafhængigheden i udvalgets sekretariat, som generaldirektøren fortsat alene har ledelsen over.

Anmodninger til Overvågningsudvalget om at forsvare OLAF's uafhængighed

11. Efter fremlæggelsen af Overvågningsudvalgets rapport nr. 1/2014 i Europa-Parlamentet og offentliggørelsen af Overvågningsudvalgets udtalelse nr. 2/2012 noterede generaldirektøren sig offentliggørelsen og udtrykte håb om, at den ville sætte en stopper for alle spekulationer vedrørende udtalelsens indhold. Sammen med sine to medarbejdere bad han derefter Overvågningsudvalget om at beskytte deres og OLAF's uafhængighed som helhed imod det, de anså for tendentiøse uberettigede angreb og utidig politisk indblanding fra medlemmer af Europa-Parlamentet og pressen.

12. Til det påpegede Overvågningsudvalget, at a) ingen andre faktuelle resultater end dem, der findes i den offentliggjorte udtalelse, er godkendt af Overvågningsudvalget, at b) OLAF — selv om kontoret er uafhængigt i sin undersøgelsesfunktion — er ansvarligt for sine handlinger efter loven, og at generaldirektøren har ansvaret for ledelsen og udførelsen af OLAF's opgaver i overensstemmelse med EU-retten og principperne om god ledelse, samt at c) den upartiske og uafhængige overvågning, som Overvågningsudvalget udfører af OLAF's undersøgelsesfunktion, og udvalgets eventuelle kritik som vogter af OLAF's uafhængighed har til formål at forbedre OLAF's funktion.

OLAF's anvendelse af processuelle garantier

Artikel 15, stk. 1, andet afsnit, i forordning (EU, Euratom) nr. 883/2013: Overvågningsudvalget har navnlig til opgave at holde øje med udviklingen i anvendelsen af de processuelle garantier (…). Artikel 17, stk. 7, i forordning (EU, Euratom) nr. 883/2013: Generaldirektøren indfører en intern rådgivnings- og kontrolprocedure, herunder legalitetskontrol af blandt andet overholdelsen af de processuelle garantier og de berørte personers grundlæggende rettigheder (…).

13. Forordning (EU, Euratom) nr. 883/2013 indeholder ikke udtrykkeligt et bestemt redskab, der tillader Overvågningsudvalget at overvåge OLAF's anvendelse af processuelle garantier. Overvågningsudvalgets vurdering på dette område er derfor fortsat alene baseret på oplysninger indhentet på anmodning og kun i »behørigt begrundede situationer«, som forordningen foreskriver. Klager fra enkeltpersoner kan også være en indikator for systemiske problemer, hvorfor Overvågningsudvalget kan tage hensyn til dem i oplysningsøjemed i forbindelse med sine overvågningsaktiviteter. Overvågningsudvalgets kompetencer på dette område ville kræve yderligere klarlægning foruden de nødvendige overvågningsredskaber og OLAF's aktive medvirken.

Legalitetskontrol og gennemgang i OLAF

14. OLAF's kontor for udvælgelse og gennemgang af undersøgelser spiller en central rolle i OLAF's undersøgelsesaktivitet, idet det både tager sig af udvælgelse af oplysninger og gennemgang af sager. Kontoret er således involveret i hele forløbet af en undersøgelses- eller koordineringssag, idet de fleste af de afgørelser, der træffes af generaldirektøren på undersøgelsesområdet, bygger på dets udtalelser. Dette kontors aktiviteter har derfor en stor og direkte indflydelse på resultaterne af hele OLAF's undersøgelsesfunktion.

15. Kontoret for udvælgelse og gennemgang af undersøgelser spiller også en afgørende rolle med hensyn til at sikre lovligheden af OLAF's undersøgelsesaktiviteter og kontrollere overholdelsen af grundlæggende rettigheder og processuelle garantier. Derfor besluttede Overvågningsudvalget at fortsætte undersøgelsen af dette kontors aktiviteter med en grundig vurdering af dets gennemgangsfunktion ( 7 ) . Overvågningsudvalget har derfor rekvireret og fået adgang til en stikprøve på 32 OLAF-sager. Desuden modtog Overvågningsudvalget kopier af 244 sagsrelaterede dokumenter fra en stikprøve på endnu 60 afsluttede sager (dvs. anmodninger fra myndigheders undersøgelseskontorer om at måtte udføre specifikke undersøgelsesaktiviteter, udtalelser fra kontoret for udvælgelse og gennemgang af undersøgelser om den foreslåede undersøgelsesaktivitet samt afgørelser fra generaldirektøren truffet på grundlag af kontorets udtalelser).

16. Overvågningsudvalgets undersøgelse af sagsakterne og de sagsrelaterede dokumenter pågår i øjeblikket, og resultaterne vil blive offentliggjort i en kommende udtalelse, som skal vedtages senere i år.

Klager og anmodninger rettet til Overvågningsudvalget

17. I rapporteringsperioden modtog Overvågningsudvalget to klager over varigheden af de igangværende OLAF-undersøgelser, overholdelsen af processuelle garantier og/eller påstande om interessekonflikt hos de ansvarlige undersøgere. Som svar blev klagerne informeret om, at så længe OLAF-undersøgelserne var i gang, havde Overvågningsudvalget ikke beføjelser til på nogen måde at gribe ind over for OLAF's adfærd. De blev også oplyst om, at selv om Overvågningsudvalget har beføjelse til at overvåge OLAF, kan Overvågningsudvalget først efter afslutningen af undersøgelserne give et endeligt svar på en anmodning om undersøgelse af varigheden af undersøgelser og/eller overholdelse af eventuelle processuelle garantier. Overvågningsudvalget oplyste klagerne om klageproceduren i OLAF og bad om at blive holdt orienteret om resultatet af potentielle klager henvendt til OLAF. Overvågningsudvalget har endnu ikke modtaget oplysninger i den retning.

18. To andre klager modtaget fra en whistleblower og en meddeler vedrørte OLAF's afgørelser om afvisning af sager på grundlag af oplysninger, det havde modtaget fra disse personer. Som svar herpå blev de informeret om, at Overvågningsudvalget ikke havde redskaber til at behandle klager af denne art enkeltvis. De blev også oplyst om muligheden for at bruge OLAF's klageprocedure.

19. Desuden modtog Overvågningsudvalget kopi af 32 klager ( 8 ) eller anmodninger fra enkeltpersoner og fra en EU-institution henvendt til OLAF og/eller andre EU-institutioner, som ikke direkte krævede handling fra Overvågningsudvalgets side. Tre andre breve sendt til Overvågningsudvalget af en ngo og af enkeltpersoner indeholdt påstande om bestikkelse/uregelmæssigheder vedrørende EU-midler eller anmodninger om adgang til dokumenter i forbindelse med en OLAF-undersøgelse og blev derfor sendt videre til OLAF til behørig behandling.

20. På Overvågningsudvalgets plenarmøde den 11.-12. marts 2014 forpligtede OLAF's generaldirektør sig til at rapportere til Overvågningsudvalget en gang om året om antallet af modtagne klager, den rettidige behandling af dem og kategoriseringen af dem som berettigede eller ikke. Overvågningsudvalget har endnu ikke modtaget sådanne oplysninger.

OLAF's beføjelser til at indsamle dokumentation ved hjælp af optagelser af private telefonsamtaler

21. I sin udtalelse nr. 2/2012 fra december 2012 satte Overvågningsudvalget spørgsmålstegn ved OLAF's beføjelser til at indsamle dokumentation ved hjælp af optagelser af private telefonsamtaler, som i mangel af et retsgrundlag var et uberettiget indgreb i retten til privatlivets fred. Overvågningsudvalget anbefalede derfor, at OLAF bl.a. foretog den relevante juridiske analyse.

22. OLAF fremsendte sin analyse (tilsyneladende stadig mangelfuld) til Overvågningsudvalget den 12. juni 2014. Analysen er primært baseret på en gennemgang af medlemsstaternes nationale love og Den Europæiske Menneskerettighedsdomstols retspraksis. Efter Overvågningsudvalgets mening forekommer analysen at bekræfte OLAF's manglende beføjelser til at optage private telefonsamtaler med bistand fra en embedsmand, uden samtykke fra alle deltagere og uden retskendelse. Overvågningsudvalget har endnu ikke modtaget oplysninger om procedurer, der er igangsat som opfølgning på disse konklusioner.

Afgørelser om at udsætte fremsendelsen af oplysninger til institutionen, organet, kontoret eller agenturet

Artikel 4, stk. 6, i forordning (EU, Euratom) nr. 883/2013: Hvis de interne undersøgelser viser, at der er mulighed for, at en tjenestemand, øvrig ansat, et medlem af en institution eller et organ, en leder af et kontor eller agentur eller et personalemedlem er personligt berørt, underrettes den institution eller det organ, kontor eller agentur, som vedkommende tilhører. (…) I ekstraordinære tilfælde kan denne underretning udsættes på grundlag af en begrundet afgørelse, der er truffet af generaldirektøren, og som fremsendes til Overvågningsudvalget, efter at undersøgelsen er afsluttet.

23. Generaldirektøren for OLAF er forpligtet til efter afslutningen af en undersøgelse at tilsende Overvågningsudvalget sin begrundede afgørelse om at udsætte fremsendelsen af underretningen til den EU-institution, det EU-organ, EU-kontor eller EU-agentur, som den person, der er berørt af en intern undersøgelse, tilhører. Overvågningsudvalget blev informeret af OLAF om, at der i rapporteringsperioden ikke var sket sådanne udsættelser.

Varigheden af OLAF's undersøgelser

Artikel 7, stk. 8, i forordning (EU, Euratom) nr. 883/2013: Hvis en undersøgelse ikke kan afsluttes inden 12 måneder, efter at den er indledt, aflægger generaldirektøren ved udløbet af denne 12-måneders periode og hver sjette måned derefter en rapport til Overvågningsudvalget, hvori årsagerne hertil og de planlagte afhjælpende foranstaltninger med henblik på at fremskynde undersøgelsen angives.

24. Varigheden af undersøgelserne står centralt i Overvågningsudvalgets mandat. På den ene side er den direkte forbundet med den grundlæggende ret for de personer, som er berørt af undersøgelsen, til at få deres anliggender behandlet inden for en rimelig frist uden unødige forsinkelser eller ubegrundede stilstandsperioder (proportionalitetsprincippet). På den anden side er det en vigtig resultatindikator for OLAF's effektivitet. I 2014-2016 har Overvågningsudvalget derfor fokus på de forskellige aspekter af varigheden af OLAF's undersøgelser.

25. OLAF's undersøgelser er kun den forberedende del af de retslige, administrative eller disciplinære procedurer, der munder ud i en endelig afgørelse eller kendelse. Derfor skal varigheden af OLAF's undersøgelser ses i hele procedurens bredere perspektiv, hvorfor undersøgelserne bør gennemføres hurtigt og uden unødig forsinkelse. EU-lovgivers benchmark er 12 måneder.

26. I 2014 sendte OLAF Overvågningsudvalget 658 rapporter om grundene til, at undersøgelserne varede over 12 måneder (»12-måneders-rapporter«), og hvilke afhjælpende foranstaltninger der var planlagt til at sætte tempoet i vejret. På grund af manglen på fyldestgørende indhold i mange af rapporterne var Overvågningsudvalget ikke i stand til at drage fyldestgørende konklusioner, dvs. om hvorvidt undersøgelserne blev gennemført kontinuerligt og uden unødige forsinkelser, og hvorvidt sagernes omstændigheder og kompleksitet stod mål med varigheden af dem.

27. Mens forordning (EU, Euratom) nr. 883/2013 har styrket Overvågningsudvalgets rolle i overvågningen af varigheden af OLAF's undersøgelser, har OLAF paradoksalt nok på eget initiativ fremsendt en betydeligt mindre mængde oplysninger sammenlignet med tidligere perioder. Uanset OLAF's formelle overholdelse af dets pligt til regelmæssigt at rapportere til Overvågningsudvalget om undersøgelser, der varer over 12 måneder, har Overvågningsudvalget i sin udtalelse nr. 4/2014 om kontrol med varigheden af OLAF's undersøgelser konkluderet, at de til udvalget fremsendte oplysninger har været utilstrækkelige til at sætte det i stand til ordentligt og effektivt at overvåge varigheden af OLAF's undersøgelser.

28. Som resultat heraf henstillede Overvågningsudvalget, at OLAF iværksætter en betragtelig forbedring af de oplysninger, der fremsendes, og navnlig uddyber rapporterne om undersøgelser, der varer mere end 12 måneder, i overensstemmelse med Overvågningsudvalgets henstillinger og forslag. Overvågningsudvalget og OLAF har allerede påbegyndt samarbejdet på dette punkt. I det omfang Overvågningsudvalget er blevet orienteret, har det også bemærket, at OLAF primært har fokus på den interne overvågning af varigheden af undersøgelser og har indført en række relevante redskaber og procedurer, hvis anvendelse stadig godt kan optimeres.

Henstillinger fra generaldirektøren

Artikel 17, stk. 5, tredje afsnit, i forordning (EU, Euratom) nr. 883/2013: Generaldirektøren underretter regelmæssigt Overvågningsudvalget om: a) tilfælde, hvor generaldirektørens henstillinger ikke er blevet fulgt (…).

29. Som i tidligere år rapporterede generaldirektøren trods en klar forpligtelse hertil ifølge artikel 17, stk. 5, i forordning (EU, Euratom) nr. 883/2013 ikke til Overvågningsudvalget i 2014 om de henstillinger fra OLAF, der ikke var blevet fulgt. I 2012 og 2013 lovede OLAF Overvågningsudvalget, at det i den nærmeste fremtid ville indføre passende overvågningsredskaber i denne henseende. Den 23. maj 2014 tilsendte OLAF Overvågningsudvalget sine retningslinjer for retslig og finansiel overvågning, som var vedtaget med henblik på at sikre konsistent og rettidig opfølgning på OLAF's henstillinger. Overvågningsudvalget bemærkede sig vedtagelsen af disse retningslinjer og agter at analysere emnet mere grundigt og ved kilden.

1.2. FORVALTNING AF OLAF'S UNDERSØGELSESFUNKTION

Foreløbigt budgetforslag for 2015

30. I sin udtalelse nr. 3/2014 om OLAF's foreløbige budgetforslag for 2015 bifaldt Overvågningsudvalget OLAF's prioritering af bekæmpelsen af svig og anbefalede OLAF i) at fremlægge mere detaljerede oplysninger om tildelingen af ressourcer til prioriterede områder, ii) at udarbejde en personalestrategi og informere Overvågningsudvalget regelmæssigt om fremskridtene hermed samt iii) at vedtage interne regler til at sikre, at Overvågningsudvalgets sekretariat fungerer i overensstemmelse med kravene i forordning (EU, Euratom) nr. 883/2013. Generaldirektøren udtrykte sin vilje til at gennemføre Overvågningsudvalgets henstillinger i fremtiden.

OLAF's årsrapporter — statistikker og rapporteringsværktøjer

31. I forbindelse med overvågningen af varigheden af OLAF's undersøgelser bemærkede Overvågningsudvalget visse uoverensstemmelser i OLAF's rapportering og besluttede derfor at analysere forholdet grundigt. I sin udtalelse nr. 5/2014 om OLAF's eksterne rapportering af varigheden af undersøgelserne konkluderede Overvågningsudvalget, at OLAF's rapportering om varigheden af dets undersøgelser ikke havde givet et altomfattende overblik over kontorets resultatniveau for undersøgelserne. Selv om OLAF i sin årsrapport berettede, at undersøgelserne blev fuldført på kortere tid, konkluderede Overvågningsudvalget, at forbedringen af resultaterne af OLAF-undersøgelserne skyldtes indførelsen af nye beregningsmetoder. Derfor anbefalede Overvågningsudvalget, at OLAF beregnede varigheden af undersøgelserne ud fra sager, der var afsluttet i rapporteringsperioden. Overvågningsudvalget understregede endvidere, at OLAF også burde rapportere gennemsigtigt om varigheden af de længstvarende undersøgelser.

2. SAMARBEJDE

2.1. SAMARBEJDE MED OLAF

32. Der var regelmæssig kontakt mellem Overvågningsudvalget og generaldirektøren for OLAF, både under plenarmøderne i Overvågningsudvalget og i bilaterale møder mellem Overvågningsudvalgets formand og generaldirektøren. Desuden afholdt ordførerne, der var udpeget af Overvågningsudvalget til at varetage specifikke overvågningsopgaver, flere arbejdsmøder med OLAF's personale.

OLAF's efterlevelse af Overvågningsudvalgets henstillinger

33. Efter at have tilbagelagt halvdelen af sit femårige mandat forelagde Overvågningsudvalget en midtvejsrapport for Europa-Parlamentet, Rådet, Europa-Kommissionen og Den Europæiske Revisionsret, nemlig rapport nr. 2/2014 om OLAF's efterlevelse af Overvågningsudvalgets henstillinger , udarbejdet på basis af OLAF's egenvurdering og Overvågningsudvalgets egne overvågningsaktiviteter. For første gang evaluerede Overvågningsudvalget, i hvilket omfang OLAF har efterlevet Overvågningsudvalgets henstillinger.

34. Overvågningsudvalget bemærkede med bekymring, at 72 % af dets henstillinger ikke var blevet efterlevet. For så vidt angik 20 ud af 50 henstillinger, var der ikke truffet tilfredsstillende foranstaltninger, og gennemførelsen af andre 15 henstillinger kunne ikke bekræftes, eftersom OLAF ikke gav tilstrækkelig fyldestgørende oplysninger. Generaldirektøren udtrykte uenighed i Overvågningsudvalgets resultater.

35. Overvågningsudvalget besluttede at fortsætte opgaven og regelmæssigt rapportere til EU-institutionerne om OLAF's efterlevelse af henstillingerne. Overvågningsudvalget agter at udstede retningslinjer til OLAF for gennemførelsen, herunder prioritering af henstillingerne og råd om mulige metoder til gennemførelsen. Overvågningsudvalget beklager, at OLAF ikke i sin årlige forvaltningsplan for 2015 havde indarbejdet en handlingsplan for gennemførelsen af Overvågningsudvalgets henstillinger. Det er derfor fortsat uklart, om OLAF har til hensigt at gennemføre Overvågningsudvalgets henstillinger.

Gennemførelse af samarbejdsordningerne med OLAF

36. I løbet af rapporteringsperioden fortsatte Overvågningsudvalget med at føre lange og omfattende drøftelser med generaldirektøren om udvalgets adgang til sagsrelaterede oplysninger og gennemførelsen af samarbejdsordningerne, der blev undertegnet den 14. januar 2014.

37. OLAF har ikke afgivet tilstrækkelige oplysninger til, at Overvågningsudvalget ordentligt og effektivt kan overvåge undersøgelsesfunktionen, uanset kontorets formelle overholdelse af sin pligt til regelmæssigt at rapportere til Overvågningsudvalget om undersøgelser, der varer mere end 12 måneder. De seneste års erfaringer har vist, at samarbejdsordningerne er blevet indført på en sådan måde, at de bevirker en indskrænkning af det udvalg af oplysninger, som tilgår Overvågningsudvalget, eftersom informationen fra OLAF er begrænset til lister, statistikker og referater, som indeholder meget lidt eller ingen fyldestgørende information om OLAF's sager. Desuden fik Overvågningsudvalget først adgang til OLAF's sagsakter efter flere anmodninger, fordi OLAF ved flere lejligheder betvivlede Overvågningsudvalgets begrundelse og forlangte supplerende begrundelser og/eller forklaringer.

38. Overvågningsudvalget understreger, at OLAF's uafhængighed kun kan garanteres, hvis der påvises eksempler på potentiel ubehørig indflydelse på dets undersøgelser. Dette kan ikke bekræftes endeligt uden ordentlig adgang til undersøgelsernes sagsakter og fyldestgørende information om OLAF's sager.

39. rapport nr. 1/2014 om beskyttelse af OLAF's uafhængighed Problemets kerne er ikke den ringe gennemførelse af samarbejdsordningerne, men en grundlæggende forskel mellem Overvågningsudvalgets og generaldirektørens opfattelse af Overvågningsudvalgets rolle. Generaldirektøren argumenterede for, at Overvågningsudvalgets primære rolle skulle være at støtte hans uafhængighed og overvåge statistiske data på et meget generelt niveau. Overvågningsudvalget understreger sin overvågningsfunktion som eneste organ, der kan sikre ansvarligheden i OLAF's undersøgelsesfunktion. Generaldirektørens perspektiv betyder, at Overvågningsudvalget handler på baggrund af de oplysninger, som generaldirektøren beslutter at fremsende. Overvågningsudvalgets perspektiv kræver, at det har uafhængig adgang til information for at sikre en objektiv overvågning. Som Overvågningsudvalget påpegede i sin ( 9 ) har vanskelighederne med at opnå sagsrelaterede oplysninger og adgang til sagsakterne kompromitteret effektiviteten af dets overvågningsrolle.Generaldirektøren argumenterede for, at Overvågningsudvalgets primære rolle skulle være at støtte hans uafhængighed og overvåge statistiske data på et meget generelt niveau. Overvågningsudvalget understreger sin overvågningsfunktion som eneste organ, der kan sikre ansvarligheden i OLAF's undersøgelsesfunktion. Generaldirektørens perspektiv betyder, at Overvågningsudvalget handler på baggrund af de oplysninger, som generaldirektøren beslutter at fremsende. Overvågningsudvalgets perspektiv kræver, at det har uafhængig adgang til information for at sikre en objektiv overvågning.

40. Den grundlæggende uenighed har påvirket de seneste tre år af Overvågningsudvalgets virke meget negativt. Da der er tale om divergerende fortolkninger af lovens ånd og bogstav, er der meget langt til en fælles forståelse hos Overvågningsudvalget og den nuværende generaldirektør om disse forhold. Derfor mener Overvågningsudvalget, at det nu er nødvendigt, at ansættelsesmyndigheden griber ind for at bekræfte Overvågningsudvalgets præcise rolle.

2.2. SAMARBEJDE MED BERØRTE PARTER

Møder med EU-institutioner

41. I april 2014 deltog repræsentanter fra Overvågningsudvalget i den første udveksling af synspunkter med EU-institutionerne vedrørende OLAF's aktiviteter som foreskrevet i artikel 16 i forordning (EU, Euratom) nr. 883/2013. Omdrejningspunktet for mødet var i) OLAF's nye undersøgelsesprocedurer, herunder processuelle garantier, ii) OLAF's prioriteter for undersøgelsespolitikken, iii) samarbejdsordninger mellem OLAF og Overvågningsudvalget og iv) etableringen af samarbejdstjenester i medlemsstaterne vedrørende bekæmpelse af svig.

42. Fra april til juli 2014 fremlagde Overvågningsudvalget sin aktivitetsrapport for 2013 for EU's institutioner og organer.

43. I juni 2014 mødtes Overvågningsudvalget med kommissær Šemeta for at drøfte Kommissionens lovforslag om en kontrolansvarlig for processuelle garantier , OLAF's deltagelse i møder i clearingcentralen, Overvågningsudvalgets adgang til OLAF's sagsakter og gennemførelsen af samarbejdsordningerne med OLAF.

44. I juli, september og november 2014 inviterede Europa-Parlamentets budgetkontroludvalg Overvågningsudvalget til en udveksling af synspunkter om Overvågningsudvalgets rapport nr. 1/2014 om beskyttelse af OLAF's uafhængighed og om Kommissionens lovforslag om en kontrolansvarlig for processuelle garantier . Endvidere mødtes Overvågningsudvalgets formand med formanden for og en række medlemmer af budgetkontroludvalget, formanden for Den Europæiske Revisionsret, Kommissionens næstformand og Den Europæiske Ombudsmand for at holde indledende drøftelser om Overvågningsudvalgets rolle, status og ansvar i henhold til EU-retten.

Møder med andre berørte parter

45. På et plenarmøde mødtes Overvågningsudvalget med Rigsdagens Ombudsmand fra Finland og bestyrelsesformanden for Den Europæiske Unions Agentur for Grundlæggende Rettigheder (FRA) for at drøfte overholdelsen af processuelle garantier i de undersøgelser, der foretages på EU-plan. Et medlem af Overvågningsudvalget besøgte FRA for at identificere eventuelle samarbejdsområder mellem dels OLAF og FRA, dels Overvågningsudvalget og FRA. Som følge heraf opfordrede Overvågningsudvalget officielt generaldirektøren for OLAF til at indlede et samarbejde med FRA, lade agenturet gennemgå OLAF's procedurer med hensyn til grundlæggende rettigheder og inddrage FRA's ekspertise i de lovgivningsmæssige procedurer, der varetages af OLAF. Overvågningsudvalget har anmodet om en handlingsplan fra OLAF med angivelse af, hvor kontoret vil etablere og gennemføre et sådant samarbejde.

46. På to af sine plenarmøder mødtes Overvågningsudvalget først med 30 dommere fra 15 EU-medlemsstater for at præsentere sit mandat for dem og dernæst med en række højtstående repræsentanter fra det franske retsvæsen for at drøfte deres samarbejde med EU-organerne. Et antal medlemmer af Overvågningsudvalget deltog i fire konferencer og workshopper om bekæmpelse af svig og bestikkelse. Ved endnu en lejlighed var Overvågningsudvalget repræsenteret ved sit sekretariat.

3. FORVALTNING

3.1. OVERVÅGNINGSUDVALGET

Arbejdsmetoder

47. I 2014 afholdt Overvågningsudvalget 10 plenarmøder i Bruxelles, Helsinki og Paris. Formanden, ordførerne og medlemmerne af sekretariatet mødtes også regelmæssigt for at arbejde med konkrete emner og forberede og følge op på plenarmøderne.

48. For hvert større emne, som Overvågningsudvalget behandlede, udnævnte det en ordfører. Det var navnlig tilfældet med Overvågningsudvalgets rapporter til EU-institutionerne og udtalelserne til generaldirektøren for OLAF. Ordførerne samarbejdede med Overvågningsudvalgets sekretariat om udarbejdelsen af udkast til rapporter, udtalelser og dokumenter til drøftelse på plenarmøderne. Der blev også afholdt arbejdsmøder mellem Overvågningsudvalgets ordførere og OLAF's top- og mellemledere og andre medarbejdere i forbindelse med udarbejdelsen af Overvågningsudvalgets udtalelser og rapporter.

49. Overvågningsudvalget har anvendt høringsprincippet på OLAF, idet udtalelser og rapporter er blevet sendt til generaldirektøren til udtalelse forud for offentliggørelsen.

Budgetmæssig uafhængighed

50. Der findes en separat budgetpost i OLAF's budget til Overvågningsudvalgets medlemmers udgifter. Dog indgår udgifterne til Overvågningsudvalgets sekretariat i forskellige af OLAF's budgetposter. Med forordning (EU, Euratom) nr. 883/2013, som trådte i kraft den 1. oktober 2013, indførtes for første gang en separat henvisning til Overvågningsudvalget og dets sekretariat i artikel 18 om finansieringen af OLAF. Under drøftelserne om budgettet for 2014 fortolkede Europa-Parlamentet denne bestemmelse som et krav om, at det samlede budget for Overvågningsudvalget og dets sekretariat skulle specificeres i en separat post i OLAF's budget. Rådet modsatte sig ikke dette forslag vedrørende 2014-budgettet, men i sidste fase af forhandlingerne blev det fjernet fra dagsordenen af Kommissionen, der havde formandskabet under forhandlingerne.

51. Under de ovenfor beskrevne omstændigheder og i betragtning af, at det ville give et klart billede af de samlede omkostninger ved overvågningen af OLAF, hvis man fjernede udgifterne vedrørende Overvågningsudvalgets sekretariat fra de forskellige poster på OLAF's generelle budget og i stedet samlede dem i en separat post i kapitlet om Overvågningsudvalgets udgifter, samt for at imødegå risikoen for en potentiel interessekonflikt (i den aktuelle situation kan generaldirektøren frit øge eller nedsætte udgifterne til overvågningen af hans egne aktiviteter) sendte Overvågningsudvalget den 25. februar 2014 et brev til Rådet, hvori det anmodede om Rådets støtte til forslaget om at fjerne udgifterne til Overvågningsudvalgets sekretariat fra OLAF's generelle budget og i stedet indføje dem i kapitlet om Overvågningsudvalgets udgifter i form af en separat budgetpost.

52. Overvågningsudvalget bifalder, at generaldirektøren i budgetforslaget for 2015 har lovet at indføje en begrundelse for en separat budgetpost til Overvågningsudvalgets sekretariat. I mellemtiden sendte generaldirektøren som en midlertidig løsning den 28. maj 2014 Overvågningsudvalget et forslag til gennemførelsen af det budget, der var tildelt Overvågningsudvalget og dets sekretariat, som klarlægger, hvilke ansvarsområder chefen for Overvågningsudvalgets sekretariat har, og hvilket skøn han har til at gennemføre budgettet. Samtidig understregede generaldirektøren, at han som ansvarlig ansættelsesmyndighed og ved delegation bemyndiget anvisningsberettiget fortsat ville høre Overvågningsudvalget om personale- og budgetrelaterede beslutninger, som berører sekretariatet. Desværre mangler elementerne vedrørende Overvågningsudvalgets sekretariat i det foreløbige budgetforslag for 2016.

Kommunikationspolitik og gennemsigtighed

53. Overvågningsudvalget er et uafhængigt tværinstitutionelt organ, som er udpeget direkte af Europa-Parlamentet, Rådet og Europa-Kommissionen, og som rapporterer til de udpegende institutioner samt informerer offentligheden, civilsamfundet og de relevante nationale myndigheder om sin rolle og aktiviteter. Af hensyn til gennemsigtighed og kommunikation med offentligheden og de berørte parter og for at afspejle sin uafhængighed besluttede Overvågningsudvalget ved sin afgørelse om gennemsigtighed i dets uafhængige aktiviteter af 5. november 2014 at etablere sit eget dedikerede websted på europa.eu-portalen uafhængigt af og parallelt med OLAF's websted.

3.2. OVERVÅGNINGSUDVALGETS SEKRETARIAT

54. Overvågningsudvalgets sekretariat består af advokater, tidligere efterforskere og assistenter, der sikrer den daglige overvågning af OLAF's undersøgelsesaktiviteter og bistår udvalgsmedlemmerne i udførelsen af deres opgaver. Sekretariatet modtager oplysninger, som sendes til Overvågningsudvalget, og foretager den indledende undersøgelse af dem. Sekretariatet er endvidere ansvarligt for at bistå udvalgets medlemmer i den juridiske rådgivning. I 2014 havde sekretariatet otte stillinger fordelt på fem administratorer (fire advokater, herunder et medlem af ledelsen), to assistenter og en kontraktansat.

55. Ifølge forordning (EU, Euratom) nr. 883/2013 ( 10 ) bør den uafhængige drift af Overvågningsudvalgets sekretariat garanteres af OLAF. Sekretariatet skal kunne bistå udvalget med gennemførelsen af dets overvågningsfunktioner på en loyal og effektiv måde uden at udsætte Overvågningsudvalget for risikoen for potentielle interessekonflikter, som følge af at det indgår som en del af OLAF's personale under generaldirektøren. Overvågningsudvalget har konsekvent de seneste år understreget betydningen af, at det fungerer uafhængigt og effektivt, hvilket kræver et uafhængigt og tilstrækkeligt bemandet sekretariat.

56. Det skal dog bemærkes, at selv om Overvågningsudvalgets sekretariat funktionsmæssigt hører under Overvågningsudvalget, er det administrativt fuldt ud underlagt generaldirektøren for OLAF. Som følge heraf er sekretariatet for det overvågende organ underlagt det overvågede organs (administrative) kontrol ( 11 ) . Generaldirektøren udøver beføjelser som ansættelsesmyndighed og træffer bl.a. skønsmæssige beslutninger om forfremmelser og forflyttelser. Denne situation fører til interessekonflikter og udsætter sekretariatets personale for modstridende anvisninger, som det var tilfældet med f.eks. offentliggørelsen af Overvågningsudvalgets udtalelse nr. 2/2012.

57. Overvågningsudvalget har opstillet fire grundlæggende betingelser for sekretariatets uafhængighed: i) Sekretariatslederen skal ansættes, vurderes og forfremmes på grundlag af beslutninger truffet af Overvågningsudvalget, ii) sekretariatslederen skal omklassificeres, så han bliver en del af den øverste ledelse, iii) sekretariatslederen skal ansætte, vurdere og forfremme sekretariatspersonalet, og iv) gennemførelsen af sekretariatets budget skal uddelegeres til sekretariatslederen. De relevante ordninger bør gennemføres hurtigst muligt som krævet ved forordning (EU, Euratom) nr. 883/2013.

Kontakt Overvågningsudvalget

Via sekretariatet:

Pr. brev

J30 13/62 Rue Joseph II 30 1049 Bruxelles/Brussel BELGIEN

Pr. e-mail

OLAF-FMB-supervisory-committee@ec.europa.eu Pr. fax + 32 22959776

(1) Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).

(2) Artikel 15.

(3) http://ec.europa.eu/anti_fraud/documents/reports-sup_comm/2014/report_opening_cases_2012_en.pdf

(4) http://ec.europa.eu/anti_fraud/documents/reports-sup_comm/2014/3_opinion_on_ipps_en.pdf

(5) I sit notat til formanden for Europa-Parlamentets Budgetkontroludvalg (ref. Ares(2014)2878354 af 3. september 2014) anførte generaldirektøren, at OLAF ville foretage en vurdering af gennemførelsen af tidligere prioriteter, herunder 2012-2013, for at forberede prioriteterne for 2015. De ville blive fremsendt til Overvågningsudvalget på forhånd, så udvalget kunne nå at reagere (»OLAF will carry out an assessment of the implementation of past IPPs, including 2012-2013, in view of the preparation of the 2015 IPPs. They will be sent to the SC beforehand, in time for them to react.«).

(6) http://ec.europa.eu/anti_fraud/documents/reports-sup_comm/2014/special_report_2014_supcom_en.pdf

(7) Resultaterne af Overvågningsudvalgets vurdering af udvælgelsesfunktionen i kontoret for udvælgelse og gennemgang af undersøgelser blev beskrevet i Overvågningsudvalgets udtalelse nr. 2/2014 om OLAF's udvælgelse af sager, som blev præsenteret i den forrige aktivitetsrapport.

(8) Af disse klager havde 28 samme afsender. Klageren blev oplyst om muligheden for at benytte OLAF's klageprocedure eller indgive en klage til Den Europæiske Ombudsmand, hvorefter korrespondancen med ham blev indstillet i medfør af artikel 14, stk. 3, i Den Europæiske Kodeks for God Forvaltningsskik.

(9) http://ec.europa.eu/anti_fraud/documents/reports-sup_comm/2014/special_report_2014_supcom_en.pdf. Jf. punkt 25-30.

(10) Betragtning 40.

(11) Dette spørgsmål blev også rejst af Transparency International (se http://www.transparencyinternational.eu/european-union-integrity-system-study/).